
Διαδικασίες Δημοτικών Ειδικά Προγράμματα 2026/27
Τετάρτες & Παρασκευές

Παραλαβή Μαθητών
Μποδοσάκειο
· Οι μαθητές συγκεντρώνονται έξω από την γραμματεία της τάξης τους (1η/2α ή 3η/4η, ή 5η/6η). 
· Καθηγητές των ΕιΠ συνοδεύουν τους μαθητές από την γραμματεία είτε στις τάξεις τους είτε στο κλειστό γυμναστήριο.
· Οι καθηγητές ελέγχουν τα απουσιολόγια στις τάξεις.
· Οι καθηγητές ελέγχουν τα απουσιολόγια στο κλειστό γυμναστήριο και μεταφέρουν τους μαθητές, σε δυάδες, στις αθλητικές εγκαταστάσεις
Λάτσειο
· Οι μαθητές της 1ης/2ας συγκεντρώνονται έξω από την γραμματεία της τάξης τους. Καθηγητές των ΕιΠ συνοδεύουν τους μαθητές στο αίθριο.
· Οι μαθητές όλων των άλλων τάξεων συγκεντρώνονται στο αίθριο κάτω από τις πινακίδες της δραστηριότητας των ΕιΠ τους.
· Οι καθηγητές ελέγχουν τα απουσιολόγια στο αίθριο και μεταφέρουν τους μαθητές, σε δυάδες, στις αθλητικές εγκαταστάσεις και στο Μποδοσάκειο.

Παρακαλούμε σημειώστε ότι είναι ιδιαίτερα σημαντικό για την ασφάλεια των παιδιών να παρουσιάζονται στους καθηγητές των ΕιΠ για τον έλεγχο απουσιολογίου και να μεταφέρονται από τους καθηγητές μέσα στο campus. Δεν επιτρέπεται οι μαθητές να μεταβαίνουν μόνοι τους προς τις αθλητικές εγκαταστάσεις ή από το Λάτσειο στο Μποδοσάκειο.

 Παράδοση Μαθητών
Η παράδοση γίνεται μόνο στο Μποδοσάκειο.
Σχολικά
· [bookmark: _Hlk208564483]Οι καθηγητές των ΕιΠ συνοδεύουν τους μαθητές από τις αθλητικές εγκαταστάσεις και τις τάξεις στο χώρο των σχολικών έξω από το κλειστό γυμναστήριο.
· Οι μαθητές παραμένουν στον χώρο, δίπλα στην πινακίδα του σχολικού τους μέχρι την αποχώρηση,
· Οι υπεύθυνοι αποχώρησης ΕιΠ επιβλέπουν τους μαθητές μέχρι την παραλαβή τους από την συνοδό.
ΙΧ
· Οι καθηγητές των ΕιΠ συνοδεύουν τους μαθητές από τις αθλητικές εγκαταστάσεις και τις τάξεις στο χώρο των ΙΧ, σημείο 23 δίπλα στην κεντρική είσοδο του Μποδοσακείου.
· Οι υπεύθυνοι αποχώρησης ΕιΠ επιβλέπουν τους μαθητές και τους παραδίδουν στους γονείς/κηδεμόνες/παραλαμβάνοντα πρόσωπα.
Παρακαλούμε σημειώστε ότι σε περίπτωση καθυστέρησης του γονέα/κηδεμόνα/παραλήπτη, οι μαθητές παραμένουν στο σημείο 23, ασφαλείς, υπό την εποπτεία των υπευθύνων αποχώρησης των ΕιΠ. Σε καμία περίπτωση δεν επιτρέπεται η παραλαβή μαθητή άλλης οικογένειας χωρίς την γραπτή συναίνεση του γονέα/κηδεμόνα, η οποία πρέπει να έχει δηλωθεί σύμφωνα με τις διαδικασίες του τμήματος Μεταφοράς. 

Διαδικασία Βροχής

Παραλαβή Μαθητών
· Οι μαθητές αθλητικών του ΔΚΑ παραμένουν στο κλειστό γυμναστήριο του Μποδοσακείου.
· Οι μαθητές αθλητικών του ΔΚΨ παραμένουν στο κλειστό γυμναστήριο του Λατσείου.
· Οι μαθητές του Λατσείου μεταφέρονται με εφεδρικό σχολικό στο Μποδοσάκειο για τα μαθήματα τάξης.
· Οι μαθητές της κολύμβησης συνοδεύονται με ομπρέλες στο κολυμβητήριο.
Σε περίπτωση βροχής παρακαλούμε τα παιδιά να φοράνε κατάλληλα ρούχα και παπούτσια.

Με εκτίμηση,

Η Διεύθυνση των Ειδικών Προγραμμάτων

